Zadržavanje starih i (ili) privlačenje novih kupaca? | Izdvajamo | Srbija | poslovnojutro.com\nZadržavanje starih i (ili) privlačenje novih kupaca?\nZadržavanje starih i privlačenje novih kupaca, predstavlja jedan od najsnažnijih razvojnih motora svake uspešne kompanije. Poslednjih decenija, ovo univerzalno poslovno načelo naročito dobija na značaju, paralelno sa razvojem “relationship” marketinga, koje brigu o kupcima postavlja na vrh liste prioriteta.\nIako i jedan i drugi proces nesumnjivo donose ogromne benefite, svako ko se ikada bavio prodajom može da posvedoči o tome da je pridobijanje novih kupaca daleko jednostavnije od zadržavanja starih. Razlog je vrlo jednostavan. Zadržavanje starih kupaca iziskuje mnogo više vremena, pažnje i truda kako bi se izgradio kvalitetan odnos i steklo međusobno poverenje i lojalnost. Stvaranje takvog odnosa nije izvodljivo preko noći, pa u tom smislu zadržavanje postojećih klijenata nije nimalo jednostavan poduhvat.\nShvatajući važnost poverenja i lojalnosti kupaca, menadžeri širom sveta pred ulaganja ogromnih finansijskih sredstava u cilju privlačenja novih kupaca, sve više pažnje posvećuju održavanju kvalitetnih odnosa sa postojećim klijentima. U pojedinim organizacijama fokus na zadržavanju postojećih kupaca čak zauzima primat u odnosu na privlačenje novih grupa kupaca koje će generisati prihod, a za takvu poslovnu politiku postoji nekoliko razloga.\nPrvo, zadržavanje postojećih kupaca je ekonomski isplativije od privlačenja novih. Istraživanja pokazuju da je pridobijanje novog kupca od 3 do 5 puta skuplje od zadržavanja postojećeg klijenta. Ovakva računica proizilazi iz dodatnih troškova u vidu istraživanja, marketinga, pregovaranja i prodaje koji se javljaju u ovom procesu, a koji većim delom izostaju kod zadržavanja postojećih kupaca, odnosno klijenata.\nKao drugi razlog se javlja i činjenica da nezadovoljni kupci prepričavaju svoja negativna iskustva ostalim potencijalnim kupcima. Studije pokazuju da veliki deo nezadovoljnih kupaca svoje loše iskustvo u proseku prenese na 14-oro drugih. Širenje negativnog marketinga o kompaniji i njenim proizvodima ne donosi samo gubitak prihoda u vidu jednog izgubljenog kupca, već je taj gubitak 14 puta veći!\nTreći razlog sve jačeg fokusa na zadržavanju postojećih kupaca leži u činjenici da ukoliko prodavac ne vodi računa o željama i potrebama svojih kupaca, on može preći kod konkurencije i na taj način oslabiti snage kompanije. Svaki prelazak kupca kod konkurencije predstavlja svojevrstan trošak, iako se ovaj tip rashoda ne evidentira u knjigovodstvu. Naime, činjenica je da lojalni klijenti predstavljaju deo imovine preduzeća, te njihov prelazak kod konkurencija znači i gubitak stabilnog izvora prihoda koji je bio dostupan godinama unazad.\nProdavci koji svu svoju pažnju usmeravaju ka povećanju prodaje priivlačenjem novih kupaca, često zanemaruju značaj sadašnjih kupaca, vodeći se mišlju da će uvek biti novih kupaca koji mogu da zamene stare koji su nezadovoljni proizvodom ili uslugom. Ovakav pristup je potpuno pogrešan, naročito na malim tržištima gde u određenom trenutku više neće postojati dovoljno novih kupaca koji mogu da zamene stare. Ovo je još jedan razlog zbog kojih zadržavanje starih kupaca nije hir prodavaca, već jedan od ključnih prioriteta u poslovanju.\nČuveni Tom Peters je jednom izjavio da je neophodno tretirati kupca kao najvredniju imovinu, jer su stari lojalni kupci profitabilniji od novih. Naime, kupci koji već duži niz godina posluju isključivo sa jednim prodavcem ne oduzimaju previše vremena, manje su osetljivi na promenu cene i kupuju više proizvoda jer su uvereni u kvalitet proizvoda i unapred znaju da sa prodavcem u svakom trenutku mogu postići dogovor oko uslova prodaje. U prilog ovoj tvrdnji svedoče i sprovedene studije koje pokazuju da smanjenje stope napuštanja kupaca od 5% može povećati profit za 85% u zavisnosti od industrijske grane u kojoj kompanije posluju.\nI na kraju bi trebalo napomenuti da mali procenat kupaca napušta određenog prodavca zbog loše funkcionalnosti proizvoda koji su od njega kupili. Kao razlog pronalaženja drugog prodavca u 2/3 slučajeva navodi se loš tretman, nezainteresovanost ili nedostupnost prethodnog prodavca.\nPoznato je da je zadovoljan kupac jednako profitabilan kupac, ali možemo slobodno dodati da jedan zadovoljan kupac donosi pregršt novih kupaca koji žele da se uvere u njegovo pozitivno iskustvo. Zbog toga broj obnovljenih ugovora sa kupcima predstavlja veoma važno merilo uspeha kompanije i stabilan temelj za povećenja broja novih ugovora o prodaji.


eUprava slala poruke nepokretnim Novosađanima da dođu na vakcinaciju na Sajam koji tog dana nije radio - Novi Sad\neUprava slala poruke nepokretnim Novosađanima da dođu na vakcinaciju na Sajam koji tog dana nije radio\n13:03:00 08.03.2021, Komentara: 0\nNovi Sad - Ekipe Kućne nege Doma zdravlja „Novi Sad“ ove nedelje će vakcinisati oko 1.200 osoba koje zbog zdravstvenih ili drugih razloga ne mogu da napuste kuću ili stan.\nGlavni tehničar novosadskog Doma zdravlja Nenad Vukas rekao je za 021.rs da je bilo neplaniranog odlaganja jer je kasnila ranije najavaljena isporuka kineskih vakcina koje se daju samo osobama koje su u svojim domovima. On objašnjava da je tako došlo i do kašnjenja u davanju druge doze i da će danas njih prvo obići četiri ekipe Kućne nege.\nPrema njegovim rečima, problem je bio i to što su neki od ovih ljudi dobili poziv od eUprave da u nedelju dođu na punkt na Novosadskom sajmu, koji je pri tome taj dan bio zatvoren jer je ranije bilo određeno da to bude dan odmora za ekipe koje već nedeljama neprestano vakcinišu. Vukas navodi da će preostali građani koji su u nemogućnosti da lično dođu na imunizaciju, a koji tek treba da dobiju prvu dozu Sinofarmove vakcine, sada biti pozvani preko Kol centra Doma zdravlja kako bi bili obavešteni o vremenu dolaska ekipe.\n- Sada ih naš Kol centar poziva da proveri adrese i da se napravi raspored. Pošto sada ima dovoljno vakcina, ekipe će izaći na teren i vakcinisati građane - kaže Vukas.\nNa Novosadskom sajmu danas i sutra uglavnom će Novosađani biti revakcinisani kineskom vakcinom, a ima i nešto prvih doza Astrazeneke. Po 3.000 ljudi će u oba dana doći po prvu dozu, a sve ostalo će biti revakcinacije.


Svečani prijem u Predsedništvu BiH povodom Dana nezavisnosti – NovostiDana.rs\nSvečani prijem u Predsedništvu BiH povodom Dana nezavisnosti\nSARAJEVO – U Predsedništvu BiH danas je priređen svečani prijem povodom 1. marta, Dana nezavisnosti BiH kojem je prisustvao veliki broj zvanica iz društvenog i političkog života BiH, kao i stranih ambasadora.\nSkupu nije prisustovao niko od srpskih predstavnika.\nDobrodošlicu gostima poželeo je predsedavajući Predsedništava BiH Dragan Čović koji je uz Bakira Izetbegovića, člana Predsedništva BiH, bio domaćin svečanog prijema.\n„U vreme kad obeležavamo Dan nezavisnosti mi smo još uvek izloženi sa svih strana i jako smo ranjiva organizacija kao društvena zajednica. Pozdravio sam vas uime Predsedništva BiH, iako sva tri člana Predsedništva nisu zajedno“, rekao je Čović, prenosi Fena.\nČović je kazao i da odsustvo trećeg, srpskog člana Predsedništva BiH Mladena Ivanića ne umanjuje značaj 1. marta.\n„To ne umanjuje ni značaj ovog dana, niti značaj istorije i vremena koje smo prošli svi zajedno, ali ima i jedna posebna obaveza koju su tri člana Predsedništva BiH uzela na sebe još pre godinu i četiri meseca, da ni jednom odlukom neće dovoditi u pitanje instituciju koju predstavljaju i da će svaki put gde god da odu, pojedinačno i zajedno, punim srcem predstaviti svoju domovinu BiH“, kazao je on u prigodnom obraćanju.\nNaglasio je da BiH ima svoju budućnost, a to je pre svega evroatlanska budućnost, kao i da je zbog toga ponosan da, kao predsedavajući Predsedništva BiH može, neko vreme nakon predaje zahteva za članstvo u EU, reći da je napravljen jedan veliki korak.\nOn je pozvao pripadnike međunarodne zajednice da podrže BiH na njenom evroatlantskom putu jer je BiH faktor stabilnosti u regionu.\nČlan Predsedništva BiH Bakir Izetbegović izjavio je novinarima kako je optimista i veruje da će koalicioni partneri napraviti ambijent u kojem će svaki građanin voleti ovu zemlju.\nPre 24 godinek, 1. marta 1992. godine, saopšteni su rezultati referenduma o nezavisnosti Bosne i Hercegovine prema kojima se više od dve trećine građana izjasnilo za stvaranje nezavisne države. Srbi su bojkotovali referendum.\nTaj se dan svake godine obeležava kao Dan nezavisnosti BiH, međutim ne i u entitetu Republika Srpska.


Novi komandant Zvezdine odbrane... - Sportske.net\nNovi komandant Zvezdine odbrane...\nIskusniji defanzivci od Nikole Maksimovića napusti(će)li su klub pa će novopečenom reprezentativcu Srbije pripasti to zadovoljstvo i obaveza da u narednoj sezoni bude glavni oslonac poslednje linije tima Roberta Prosinečkog.\nNiko u Zvezdi nije krio da je iznenadni odlazak Duška Tošića u Genčlerbirligi poremetio planove Roberta Prosinečkog kada je sklapanje tima za narednu sezonu u pitanju.\nAko se tome doda da i kapiten Mikić najverovatnije napušta "Marakanu", postavlja se pitanje ko će biti zadužen da komanduje odbranom crveno-belih.\nŠest meseci u ekipi iz Ljutice Bogdana bilo je dovoljno Nikoli Maksimoviću da pokaže koliki je potencijal i koliku odgovornost može da ponese na svojim plećima.\nNjemu će u narednom periodu biti poveren jedan od najtežih zadataka u prvom timu Crvene zvezde. Svojim igrama i ponašanjem moraće da pokaže da je spreman da nadomesti odsustvo iskusnijih defanzivnih igrača u Zvezdi.\nPoziv u reprezentaciju Srbije i igre koje je pokazao na mečevima sa Francuskom i Švedskom garant su da Maksa može da odgovori na zadatak.\n"To je bilo veliko iskustvo za mene. Svakako da sam mnogo dobio na samopouzdanju i iskustvu tokom igranja za Srbiju. Takođe, ostali smo bez Tošića, ali verujem da će stručni štab naći adekvatnu zamenu za njega i da će se moj novi par u štoperskom tandemu, brzo uklopiti i adaptirati na našu igru" rekao je za Zvezdin sajt Maksimović.\nMladi štoper svestan je napora koje će pripreme doneti ali veruje da će svi igrači uspeti da izdrže i što bolje se pripreme za narednu sezonu.\n"Zaista je teško. Ali ovo je najvažniji deo u kome stvaramo osnovu za narednu polusezonu. Izdržavamo, moramo, ne žalimo se. Vremena do početke sezone nema mnogo, već u ponedeljak je žreb za drugo kolo kvalifikacija koje se igra 19. juna" zaključio je Maksimović.\nZvezdu u ponedeljak očekuje prvi pripremni meč na Rogli kada će Maksimović početi da izvršava svoju novu ulogu komandanta odbrane crveno-belih.


Ulog glasanja je POLITIČKA BUDUĆNOST Mila Đukanovića – OnlineVesti\nUlog glasanja je POLITIČKA BUDUĆNOST Mila Đukanovića\nby admin August 31, 2020, 5:41 am 1.2k Views\n“Crnogorci danas glasaju na parlamentarnim izborima, a dve opcije su suviše blizu budući da ni dugovladajuća prozapadna stranka (DPS), a ni rivalska proruska alijansa neće skupiti dovoljan broj glasova da osvoje većinu mesta u Skupštini Crne Gore”, navodi “Independent”.\nUlog današnjih izbora, kako pišu, svakako je politička budućnost aktuelnog predsednika Mila Đukanovića. Đukanović vodi Demokratsku partiju socijalista (DPS) i upravlja Crnom Gorom od početka raspada savezne Jugoslavije 1990. godine, kao i od raspada njene unije sa Srbijom 2006. godine.\n“Izuzetno prozapadno orijentisan, gospodin Đukanović nadgledao je tekuće napore Crne Gore da se kvalifikuje za članstvo u Evropskoj uniji i bio je od ključne važnosti za njeno pristupanje NATO-u 2017. Glasanje postavlja DPS nasuprot saveza uglavnom srpskih nacionalističkih partija koje traže bliže veze sa Srbijom i Rusijom”, piše “Independent”.\nBritanski mediji navodi da je takva “prosrpska i proruska alijansa” predvođena univerzitetskim profesorom Zdravkom Krivokapićem, iza kojeg stoji “moćna Srpska pravoslavna crkva koja svakodnevno održava proteste protiv zakona usvojenog prošlog decembra, a koji omogućava državi da oduzme versku imovinu čije istorijsko vlasništvo ne može biti dokazano”.\nCrnogorci koji se identifikuju kao Srbi čine oko trećinu od 620.000 stanovnika, podseća “Independent”. Većina Crnogoraca i Srba dele jezik i pravoslavnu veru, a mnogi građani Srbije imaju korene i porodice u Crnoj Gori.\nizbori crna gora 2020\nKako pišu, DPS u trenutnom sazivu ima 42 poslanika od 81 poslaničkog mesta, ali ankete pokazuju da ni ona, ni “nacionalisti” nisu na putu da osiguraju apsolutnu većinu, zbog čega će morati da pronađu koalicione partnere kako bi formirali vladu.\n“Opozicioni lideri, kao i čuvari demokratije i ljudskih prava, optužili su Đukanovića i njegovu stranku da vode Crnu Goru kao svoju vlastitu državu usko povezanu sa organizovanim kriminalom. Članovi partije negiraju takve optužbe, a Đukanović – kome 2023. dolazi reizbor za predsednika države – i njegovi najviši saradnici zauzvrat su optužili Srbiju i Rusiju da Crkvu i prosrpsku opoziciju koriste za podrivanje nezavisnosti planinsko-primorske republike”, završava “Independent”.\nSve o današnjim izborima u Crnoj Gori čitajte u “Blicovom” BLOGU UŽIVO.


Iz Muzeja u Drezdenu opljačkani eksponati vredni više milijardi evra | Restart Magazin\n25/11/2019 Urednik\tDrezden, muzej, pljacka\nJedan od najvećih evropskih istorijskih muzeja „Zeleni trezor“ (Grünes Gewölbe) u Drezdenu opljačkan je u ponedeljak ujutru, a lopovi su, kako se pretpostavlja, odneli eksponate iz kolekcije vredne više milijardi evra.\nDrezdenska policija je u svom saopštenju navela da su lopovi provalili u deo Muzeja u kome se pored eksponata iz kolekcije Avgusta Drugog Jakon iz 1733. godine, nalazi i novi odeljak u kome su izložena pojedinačne dragocenosti.\nVlasti i dalje procenjuju šta su provalnici uspeli da odnesu iz kolekcije.\nPretpostavlja se da su lopovi podmestili požar pre provale, kako bi izazvali isključenje električne energije, prenosi tabloid Bilt, što je nadležna kompanija i potvrdila, ali je dodala da se sada istražuje da li su ta dva događaja povezana.\nIzloženo je preko 3.000 primeraka nakita i dekorativnih predmeta\nLopovi su izgleda ušli kroz mali prozor jer nema vidljivih oštećenja izvan zgrade.\n„Blago koje se nalazilo u ‘Zelenom trezoru‘ u Rezidencijalnoj Palati su vekovima sticale generacije žitelja Slobodne države Saksonije. Istorija naše zemlje, naše države, se ne može razumeti bez ovog trezora i umetničke kolekcije Države Saksonije“, istakao je premijer.\nPalata u kojoj je smešten ‘Zeleni trezor‘ je bila teško oštećena u savezničkom bombardovanju Drezdena u Drugom svetskom ratu, ali je kao i ostale, obnovljena. U ovoj kolekciji koja se prostire kroz 10 posebno uređenih izložbenih salona, izloženo je oko 3.000 primeraka nakita i drugih dekorativnih predmeta od zlata, dragog kamenja, slonovače i drugih dragocenih materijala.\nKada je posle detaljne rekonstrukcije ponovo otvoren u septembru 2006. godine ovaj prostor je postao jedna od najprimamljivijih turističkih atrakcija Drezdena.\nDžejmi Oliver otvara restorane na Baliju i u Bangkoku →


Šefovi MMF-a i EBRD tvrde da je najgori deo ekonomske krize u centralnoj i istočnoj Evropi prošao i da ima mesta optimizmu\nDominik Stros-Kan i Tomas Mirou (Foto AFP) Direktor Međunarodnog monetarnog fonda (MMF) Dominik Stros-Kan ocenio je u Beču da je na istoku Evrope, kada je reč o ekonomskoj krizi, očigledno najgore prošlo, ali je i upozorio da se, ipak, problemi mogu uvek pojaviti.\nStros-Kan je, na konferenciji za štampu, posle razgovora sa ministrom finansija i vicekancelarom Austrije Jozefom Prelom objasnio da sada postoji jasan pogled na rizike i da mnogo toga zavisi od finansiranja banaka u tom regionu.\nU Beču se šef MMF-a izvinio za greške ove institucije u ocenjivanju rizika ulaganja u istok Evrope, što je Austriji, kao jednom od najvećih investitora, donelo kritike iz čitavog sveta, pa i glas da joj predstoji državni bankrot.\nGreške u izveštaju MMF-a odnosile su se pre svega na odnos stranog duga i deviznih rezervi, što je indikator za prezaduženost. Za Češku je MMF, na primer, utvrdio vrednost od 236 odsto, što znači da je zaduženje ove zemlje tri i po puta veće od deviznih rezervi. Ovu vrednost MMF sada je ispravio na 89 odsto. Za Ukrajinu ranija vrednost u visini od 208 ispravljena je na 116 odsto.\nIspravke su usledile nakon zahteva narodnih banaka i ministara finansija, koji su ukazivali da objavljeni podaci ne mogu biti ispravni.\nKan je naglasio da greška ne menja u analizi stanja u istočnoevropskim zemljama i svetu. „U istočnoevropskim zemljama postoji, kao i u drugim regionima, kao što su Azija ili Latinska Amerika, veći rizik”, poručio je on.\nNeočekivano pozitivnu ocenu dao je i direktor Evropske banke za obnovu i razvoj (EBRD) Tomas Mirou, koji je rekao da zemlje centralne i istočne Evrope mogu da se nadaju „mogućem početku kraja krize”, što pokazuju izveštaji banaka o rezultatima koji su bolji od očekivanih, kao i rastući trendovi ponovnog poverenja.\nMirou je na konferenciji održanoj uoči godišnjeg sastanka EBRD u Londonu ponovio pozitivne komentare o situaciji u regionu koje je ranije ove nedelje, između ostalih, izneo i predsednik Evropske centralne banke Žan-Klod Triše.\nDirektor EBRD je tom prilikom istakao da privredni stručnjaci te banke predviđaju da je kriza u regionu ove godine dostigla svoj maksimum, te da u narednoj godini, još uvek uz velike rezerve, sledi spor oporavak. Mirou je, ipak, još jednom potvrdio da će poboljšanje privredne situacije biti teško, što pokazuje i činjenica da je EBRD prošle nedelje predvidela pad vrednosti BDP-a za centralnu i istočnu Evropu od 5,2 odsto.\nEBRD za narednu godinu predviđa rast BDP-a u regionu od 1,4 odsto, dok je direktor ove banke istakao da će oporavak biti sporiji nego nakon prethodnih kriza zbog oskudnijih sredstava, strožih globalnih pravila koja regulišu finansijske tokove i veće privredne uloge države koja će kasnije morati da se pokrije većim porezima.\nMeđutim, razloga za optimizam u centralnoj i istočnoj Evropi ima, naročito zato što je opasnost od velikog povlačenja zapadnih banaka iz regiona izbegnuta i sada je daleko manje verovatna nego pre samo nekoliko meseci, zaključio je Mirou.\nEvropa će pomoći Srbiji\nNajgore posledice svetske ekonomske krize izbegnute su u centralnoj i istočnoj Evropi: Zapad nije okrenuo leđa susedima, ali razloga za neobuzdani optimizam nema, tvrdi Erik Berglof, glavni ekonomista Evropske banke za rekonstrukciju i razvoj, na godišnjem forumu te institucije u Londonu\nRegion centralne i istočne Evrope izbegao je za sada najgore posledice tekuće globalne ekonomske krize koja je zadesila neke druge regione u ekonomskom usponu. Ipak, razloga za neobuzdani optimizam nema. Nezaposlenost u regionu još dugo će rasti, uprkos stabilizacionim programima međunarodnih i domaćih finansijskih institucija i niko pouzdano ne zna koliko vremena će još proći pre nego što dođe kraj krize koja uveliko menja pravila međunarodnog finansijsko-monetarnog poretka, upozorio je juče Erik Berglof, glavni ekonomista Evropske banke za rekonstrukciju i razvoj na godišnjem forumu te institucije u Londonu.\nBuduće investicije: poslovne prilike u otežanim uslovima – osnovna je tema ovogodišnjem foruma u čijem radu učestvuje i delegacija Srbije koju predvode ministar Diana Dragutinović i guverner Narodne banke Radovan Jelašić. Uoči jučerašnje sednice članova Borda EBRD-a, guverner Jelašić je u razgovoru za „Politiku” istakao da je Srbija pravovremeno pokrenula mere i akcije za ublažavanje ekonomske krize, koju ne može da izbegne niti da sama reši.\n„Evropa će pomoći Srbiji i tu EBRD igra ključnu ulogu u nastojanjima da ojačamo temelje makroekonomske stabilnosti. Ipak, prethodno je neophodno da Evropa pronađe sredstvo, lek za rešenje krize”, smatra Jelašić.\n„Najgore posledice globalne krize jesu izbegnute u regionu, pa i u Srbiji, ali će u sledećoj godini-dve sigurno biti puno izazova: novac će biti skuplji, nezaposlenost će rasti, transfer stranog kapitala biće manji... ali Srbija ima razloga da veruje u do sada preduzete makromere. Dinarska likvidnost nikada nije bila veća nego u poslednjih šest meseci, povećana je i prodaja dinarskih hartija od vrednosti trezora. Srbija je prva u regionu postigla takozvani Bečki sporazum, sa 31 od 34 strane banke koje ovde posluju, da ne dođe do povlačenja kredita koji stižu na naplatu ove i sledeće godine. Bečki sporazum za Srbiju poslužiće u narednom periodu kao model za pregovore sa Rumunijom, najavljeno je i sa Mađarskom, najverovatnije i Bosnom”, naglasio je juče Jelašić.\nNezvanično, u EBRD-u u Londonu uveliko se pregovara i o novoj mogućnosti izdavanja dinarskih hartija od vrednosti.\nDevizne rezerve 11,5 milijardi dolara\nUkupne devizne rezerve zemlje na kraju aprila iznosile su 8,6 milijardi evra, odnosno 11,5 milijardi dolara.\nDevizne rezerve Narodne banke Srbije su na kraju prošlog meseca neznatno smanjene, za 2,8 miliona evra i iznosile su 8,11 milijardi evra (10,7 milijardi dolara), a banaka 549,6 miliona evra, saopšteno je juče iz NBS.\nU aprilu je po osnovu neto otkupa efektivnog stranog novca ostvaren priliv u devizne rezerve Narodne banke od 17,8 miliona evra, što je povećanje od 10,2 miliona evra u odnosu na prethodni mesec. Takođe, po osnovu korišćenja kredita od Evropske investicione banke u devizne rezerve se slilo 12,7 miliona evra.\nIz deviznih rezervi Narodne banke, kojima se obezbeđuje pokrivenost novčane mase (M1), u aprilu je isplaćeno 21,7 miliona evra po osnovu obaveza prema inokreditorima. Pored toga, banke su povukle 16,9 miliona evra izdvojenih po osnovu obavezne rezerve.\nKako se navodi iz NBS, obim realizovane trgovine devizama na međubankarskom deviznom tržištu zabeležio je u aprilu najviši nivo od početka godine od 783,2 miliona evra i bio je za 314,1 milion evra viši nego u prethodnom mesecu.\nDnevne oscilacije kursa dinara su u toku aprila bile umerene, tako da Narodna banka nije intervenisala i kurs se u potpunosti formirao pod uticajem tržišnih faktora na osnovu neposredne međubankarske trgovine.\nDinar je u aprilu nominalno deprecirao prema evru za 0,5 odsto.\nĐELIĆ: Agraru po milijardu evra godišnje posle ulaska u EU\nPotpredsednik Vlade Srbije Božidar Đelić izjavio je juče da bi posle učlanjenja Srbije u Evropsku uniju srpska poljoprivreda mogla da dobija po milijardu evra pomoći godišnje. On je na skupu „Doprinos naučne zajednice razvoju poljoprivrede Srbije“ održanom na Novosadskom sajmu rekao da će takav evropski put naše poljoprivrede značiti i mnogo veće prisustvo domaćih firmi na evropskom tržištu.\nĐelić je podsetio da 45 odsto evropskog budžeta godišnje odlazi na poljoprivredu i kao primer naveo da je Bugarska za period od 2007. do 2013. dobila pet milijardi za poljoprivredu, Mađarska više od 10, a Poljska 28 milijardi evra.\n- Prošle godine ukupna trgovinska razmena argrara iznosila je oko dve miljarde dolara, dok je suficit iznosio 500 miliona. U Srbiji postoji potencijal koji nije u potpunosti iskazan, zbog čega će do kraja juna biti završen nacrt strategije nauke i tehnološkog razvoja, kada će se videti u kojim domenima Srbija može da postigne značajan rezultat, naročito u poljoprivredi. Predložiću vladi da se 2011. godine uz novi popis stanovništva u Srbiji obavi i prvi poljoprivredni popis za protekle četiri decenije, jer je ta informacija važan deo evropskih integracija. Ta baza je neophodna da bismo se kvalifikovali za evropske strukturne fondove - rekao je Đelić i dodao da se u Srbiji trenutno realizuje 117 naučnih projakata u oblasti poljoprivrede, na kojima je angažovano oko 1.300 naučnika.\n“Atek“ dostavio ponudu za RTB Bor\nAustrijski konzorcijum "Atek industris" dostavio je Agenciji za privatizaciju obavezujuću ponudu za strateško partnerstvo u RTB Boru\n'"Atek' ostaje u potpunosti posvećen planiranim investicijama u Srbiji. Akvizicija RTB Bora je naš strateški cilj i mi planiramo da ga pretvorimo u modernu, evropsku fabriku i time neodvojiv deo 'Atek industrisa''', navedeno je u saopoštenju tog konzorcijuma.\nRok za dostavljanje obavezujuće ponude za strateško partnerstvo sa državom u RTB Boru istekao je u 16.30 sati, a tendersku dokumentaciju otkupio je jedino "Atek".\nAgencija za privatizaciju je "Ateku", na predlog te kompanije, do 15. maja produžila rok za dostavljanje ponude, koji je istekao 21. aprila.\nDržava Srbije ovoga puta prodaje manjinski udeo u RTB Boru, a "Atek", ukoliko dostavi ponudu, postepenim uplatama ugovorene cene postaće manjinski vlasnik.\n"Ako 'Atek' bude podneo obavezujuću ponudu i ukoliko u pregovorima budemo zaključili ugovor, on će morati da konkretnim uplatama malo-pomalo stiče udeo u kompaniji da bismo mogli da ga ocenimo kao kvalifikovanog", rekao je ranije ministar ekonomije Mlađan Dinkić.\nVlada je u februaru ove godine raspisala izmenjeni tender za RTB Bor, po kome bi se strateški partner obavezao da dokapitalizacijom u minimalnom iznosu od 116 miliona dolara stekne 40 odsto vlasništva u novom preduzeću.\n"Atek" je jedini proizvođač bakra u Austriji i evropski lider u preradi te rude. Ova kompanija bila je prvorangirana na drugom tenderu za RTB Bor sa ponudom od 466 miliona dolara.\nMeđutim, pošto nije na vreme uplatila novac, sa njom je raskinut kupoprodajni ugovor.\nPotpisan sporazum o izgradnji gasovoda Južni tok\nRuski Gasprom potpisao je juče sporazume o osnivanju zajedničkih kompanija za izgradnju gasovoda Južni tok sa gasnim kompanijama Srbije, Bugarske i Grčke. U prisustvu ruskog i italijanskog premijera Vladimira Putina i Silvija Berluskonija potpisan je i aneks memoranduma kojim Gasprom i italijanski Eni utvrđuju pitanja prodaje gasa i povećavaju kapacitet morskog dela gasovoda sa 31 milijarde na 63 milijarde kubnih metara godišnje\nOsnovni sporazum o formiranju zajedničkog preduzeća za deonicu Južnog toka kroz Srbiju potpisali su direktor Srbijagasa Dušan Bajatovići šef Gasproma Aleksej Miler. Potpisani dokumenti utvrđuju principe saradnje u predinvesticionoj fazi projekta i utvrđuju uslove, redosled osnivanja i mehanizme rada zajedničkih preduzeća, naveo je Gasprom. Sa grčkim kompanijom DESFA i Bulgargasom zajednička preduzeća se osnivaju sa vlasničkim udelom od po 50 odsto, dok će u zajedničkom preduzeću sa Srbijom Gasprom posedovati 51 odsto akcija, a Srbijagas 49 odsto.\nBivši savetnik za energetiku u Vladi Srbije Zorana Mihajlović- Milanovićkaže za Danas da je s obzirom na to da je Srbiji potreban alternativni pravac za snabdevanje prirodnim gasom potpisivanje sporazum o formiranju zajedničkog preduzeća za izgradnju gasovoda Južni tok kroz našu zemlju odlična vest.\n- Potpisivanje ovog sporazuma eliminisaće nestašice plavog energenta sa kojima se Srbija svake zime suočava. Izuzetno je bitno i to da će kapacitet gasovoda biti veći od 20 milijardi kubnih metara godišnje pošto će te količine obezbediti našoj zemlji i zaradu od tranzita. Ipak, treba biti oprezan i sačekati izradu studije izvodljivosti izgradnje Južnog toka koja bi trebalo da bude gotova u septembru. Tada će se definitivno znati koliki će biti kapacitet gasovoda - ističe naša sagovornica. Uz konstataciju da je svetska ekonomska kriza uzdrmala i Rusiju, ona procenjuje da prve količine gasa kroz Srbiju poteknu pre 2016. godine. Trebalo bi da „držimo palčeve“ da izgradnja Južnog toka ostane prioritet u geostrateškoj energetskoj politici Ruske Federacije. Jer, prema nekim informacijama, Rusi još vagaju da li će njihov centralni energetski projekat biti Severni ili Južni tok - objašnjava Zorana Mihajlović- Milanović.\nDržave kroz čije će teritorije proći gasovod Južni tok, opredeliće se do kraja 2009. godine o njegovoj trasi, izjavio je juče izvor iz Gasproma novinarima u Sočiju. „Sada se razmatra nekoliko varijanti trase s nizom mogućih krakova, ali sa završavanjem tehničke dokumentacije, njihov broj će se smanjiti i do kraja godine će većbiti jasno koje su to najverovatnije trase“, kazao je on. Izvor je precizirao da se za izgradnju nadzemnog dela razmatraju različite trase, koje prolaze preko teritorije zemalja istočne i centralne Evrope, s mogućim konačnim tačkama u Italiji i Austriji. Po njegovim rečima, obim investicija će biti utvrđen po završetku tehničke dokumentacije. Procena je da će izgradnja Južnog toka koštati oko 20 milijardi evra, a trebalo bi da bude završena do kraja 2015. godine.\nOsigurana energetska bezbednost\n- Premijeri Rusije i Italije Vladimir Putin i Silvio Berluskoni ocenili su juče da realizacija projekta Južni tok neće dovesti do energetske zavisnosti Evrope od Rusije. „Taj projekat je važan korak u osiguranju energetske bezbednosti, on će doprineti stabilnosti evropskog gasnog trzišta“, kazao je Putin novinarima, nakon razgovora sa Berluskonijem u Sočiju. „Mislim da možemo smatrati veoma srećnom zemljom koja dobija energente od prijateljske zemlje, Rusije, koja nikada nije prekršila svoje obaveze“, naveo je Berluskoni. Beta


Papa traži od svetskih lidera da se odreknu nuklearnog oružja\nIzvor: B92, 24.Nov.2019, 11:20\nPapa Franja zahtevao je u Nagasakiju od svetskih lidera da se odreknu nuklearnog oružja i doktrine zastrašivanja iz perioda hladnog rata.\nOn ističe da nagomilavanje nuklearnog oružja ugrožava bezbednost, izlaže države nepotrebnim troškovima i preti čovečanstvu.\nNakon što je položio venac i pomolio se pred spomeniku žrtvama druge atomske bombe kuju su SAD bacile na japan 1945. godine, papa je rekao da to mesto predstavlja pravi podsetnik "bola i užasa koji >> Pročitaj celu vest na sajtu B92 << smo mi ljudi u stanju da nanesemo jedni drugima", prenosi AP.\n"Ubeđen sam da je svet bez nuklearnog oružja moguć i tražim od svetskih lidera da ne zaborave da to oružje ne može da nas zaštiti od aktuelnih pretnji nacionalnoj i međunarodnoj bezbednosti", naglasio je papa Franja.\nHiljade Japanaca okupilo se kod spomenika, dok je drugi papa u istoriji odavao počast žrtvama atomske bombe.\nPapa Franja posetio je Nagasaki i kasnije Hirošimu na početku trodnevne posete Japanu, s ciljem da istakne apel za globalnu zabranu atomskog oružja, a Nagasaki, gde se širilo hrišćanstvo u Japanu i grad na koji je bačena bomba, predstavlja savršeno mesto za to, navodi AP.\nVatikan je među prvim državama koje su potpisale i ratifikovale Sporazum o zabrani nuklearnog oružja Ujedinjenih nacija, a Franja je otišao dalje nego bilo koji papa, ističući da je za osudu ne samo upotreba, već i samo posedovanje nuklearnog oružja.\nRTS: Papa Franja zahteva zabranu nuklearnog oružja\nDanas: Nagasaki: Papa pozvao na napuštanje nuklearnog oružja i odvraćanja\nKurir: PAPA FRANJA U POSETI NAGASAKIJU: Zatražio od svetskih lidera da se odreknu nuklearnog oružja! (VIDEO)\nBeta: Papa pozvao na napuštanje nuklearnog oružja i doktrine odvraćanja (VIDEO)\n11:53: U Srbiji danas ujutru sunčano, popodne oblačno ponegde sa...\n11:52: Zvezdin napadač neizvestan za derbi\n11:52: U Crnoj Gori pod nadzorom 46 ljudi, karantin možda u Ulcinju\n11:52: Novi ustupci Serdarovu: Podiže snagu TE „Ugljevik 3“ da vi...\n11:51: “Tamburica fest 2020” na Trgu slobode od 21. do 23. avgusta\n11:51: KORONA VIRUS SE ŠIRI MEĐU ZATVORENICIMA U tri zatvora zaraženo...\n11:50: Avio-kompanije zbog virusa korona gube skoro 30 milijardi $\n11:50: PONAVLJAJU ISTU PRIČU: Američki špijuni naklonjeni demokratama...\n11:50: ĐORĐEVIĆ UNAPREĐUJE SARADNJU SA ARAPSKOM ZEMLJOM: Sastao se s...\n11:50: VELEOBRT: Grenel potvrdio da će biti šef svih tajnih službi sa...\n11:50: Putin: Uvek postoji nada za bolje odnose sa Ukrajinom\n11:49: Asanž možda zatraži azil u Francuskoj\n11:49: Jutarnji program za Srbiju\n11:49: Radio 27 - Jutarnji program za BiH\n11:49: Regionalni program: Aktuelno\n11:49: Azilanti koštaju Austriju preko pet miliona evra godišnje


novembar 2017 - Dom kultúry Kovačica\nFazna realizacija rekonstrukcije Doma kulture\nNastavljamo sa realizacijom rekonstrukcije Doma kulture u Kovačici Posle rekonstrukcije dela krova i prostorije na drugom međuspratu doma kulture koje služe isturenom odelenju muzičke škole Josif Marinković iz Zrenjanina kao muzički kabineti, nastavljamo sa renoviranjem ostalih kabineta. Zamenjeni su drveni prozori sa novim plastificiranim na sledeća tri kabineta i na hodniku. Okrečeni su kabineti, hodinici,…\nMikulaška zabava u Kovačici\nPetak, 1. Decembar 2017 u 20h pozivamo sve koji žele da uživaju u dobroj muzicii u prijatnom društvu svojih prijatelja i poznanika. U Omladinskoj sali Doma kulture Kovačica Sviraju Mišo Brezina i Vladimir Duriš\nKoncert HMG „Treći dan“\nU nedelju, 19.11.2017 u 16:00 u sali Doma kulture u Kovačici, gostovala je Hrišćanska muzička grupa „Treći dan“ iz Slovačke Republike. razgovor / intervju sa ovom muzičkom grupom i frontmenom ove grupe, Mirom Totom, održao se u 13 h u Apostolskoj crkvi Padina (Moshe Pijade 1, Padina), gde su odgovarali na pitanja prisutnih. u 16…\nKovačičani prvi u Kisaču\nNaše Pozorište VHV scena Doma kulture „3. oktobar“ u Kovačici pobedilo je na 14. festivalu Zuzana Kardelis, posvećenom položaju žene u društvu. Na ovogodišnjem festivalu u Kisaču Kovačicu su predstavljala dva kovačička pozorišta: Tim kreativnih amatera Kokram, koji je odigrao predstavu „Novi Proetus“ autora Dragana Karlečika, u režiji Svetlane Gaško i Pozorište VHV scene…\nu četvrtak, 09.novembra prikazuje u 16:oo č ČUDOVIŠTE IZ MOJE PORODICE 3D Originalni naslov: Happy Family Početak prikazivanja filma: 26.10.2017 Dužina trajanja filma: 95 min Država/Godina: …


Dobrici Veselinoviću zabranjen pristup dokumentaciji o prodaji Sava Centra\n05. 11. 2020.|\nAktivista inicijative Ne davimo Beograd, Dobrica Veselinović, pokušao je danas da dođe do nacrta kupoprodajnog ugovora o prodaji Sava Centra, koji bi trebalo da bude javno dostupan svim građanima i građankama. Uprkos tome što je ovo jedan od ključnih dokumenata koji pored jako male početne cene, govori i o uslovima pod kojima će simbol Beograda biti prodat, on je sakriven od javnosti.\nNovo javno nadmetanje za prodaju Sava Centra zakazano je za ponedeljak 9. novembra u 10 časova. Inicijativa Ne davimo Beograd prati sve slučajeve rasprodaje javne imovine, pa smo tako bili i na prethodna dva nadmetanja za Sava Centar, gde se nije pojavio niko, ni zainteresovani kupci, ni komisija, ni javnost.\nPritisci na radnike Sava Centra da napuste posao! Više na LINKU\nDobrica Veselinović je pokušao da ostvari uvid u dokumentaciju koja bi prema oglasu za otuđenje nepokretnosti u javnoj svojini Grada Beograda trebalo da bude javno dostupna, ali mu u Sekretarijat za imovinske i pravne poslove to nije omogućeno zbog opasnosti od pandemije, a iz Sekretarijata odbijaju da dokumenta dostave elektronskim putem. Tanja Parpura, sekretarka za imovinske i pravne poslove, nije bila dostupna za objašnjenje situacije, a od zaposlenih u Sekretarijatu, na ponovljene telefonske pozive, dobili smo samo nova odlaganja i izgovore zašto nije moguće ostvariti uvid u dokumentaciju ni fizički, ni elektronski.\nSprečavanje fotografisanja prodaje imovine grada Beograda u bescenje. Više na LINKU\nNe davimo Beograd zahteva od trenutne gradske administracije u Beogradu da odustane od rasprodaje objekata, zgrada i stanova u javnom vlasništvu. Umesto rasprodaje, Grad bi trebalo da uspostavi registar prostora u javnom vlasništvu i po potrebi, promeni im namenu (ili vrati staru namenu) tako da odgovaraju potrebama građana i zajednice u kojima se nalaze.


Corvette stiže u Evropu s manje snage ali i drastično višom cenom - Auto Republika\nCorvette stiže u Evropu s manje snage ali i drastično višom cenom\nOsma generacija američkog sportiste s imenom Chevrolet Corvette Stingray je predstavljena pre dve godine, a ovom prilikom izveštavamo o tome kako je dospela do evropskih kupaca. Pre samo par dana su prvi naši „sugrađani po kontinentu“ dobili svoje primerke američke zveri, i to u paketu opreme osmišljenom u čast početka ponude na Starom kontinentu. Takvo izdanje je nazvano Launch Edition.\nIstovremeno je otvorena i knjiga porudžbina za „običnu“ verziju Corvette, pa su tom prilikom i objavljene tehničke specifikacije ponuđenog vozila.\nUzgred budi rečeno, ovaj model je praktično jedini Chevrolet koji se nudi Evropljanima, a za prodaju će biti zaduženi zaposleni u distributivnoj mreži marke Cadillac. Treba reći da je tek u osmom naraštaju čuvenog američkog sportiste prezentovana modifikacija s volanom montiranom na desnoj strani, pa će tako stanovnici Ujedinjenog Kraljevstva moći da ga koriste, „kako Bog zapoveda“. To praktično znači da su ga i ranije mogli kupiti, ali je obruč upravljača bio smešten s leve strane.\nDa kažemo i da su se prodajni rezultati modela Corvette na evropskom tržištu tokom prethodnih godina kretali u rasponu od 600 do 800 jedinica godišnje, ali će zasigurno sada Britanci rasplamsati tražnju za atraktivnim četvorotočkašem.\nNa evropskom tržištu će se Corvette nuditi u obe i inače dostupne varijante, što znači u formi roudstera sa izmestivim krovom, kao i u obliku kabrioleta. Bazični paketi uključuju liste 2LT i Z51, koji se kao takvi nude i u Sjedinjenim Američkim Državama. Paket 2LT uključuje sve ono što je nužno da bi komfor bio na nivou, pa su tako tu grejana i ventilisana sedišta, uređaj za navigaciju, prikaz bitnih informacija na vetrobranskom staklu, muzički uređaj marke Bose i sadržajni multimedijalni sistem.\nS druge strane, paket imenovan „prozaično“ kao Z51 (autor se zove „na Z“ i ima 51 godinu, smajli) je osmišljen s ciljem da naglasi sportski duh vozila. Stoga nudi adaptivne amortizere, unapređen kočni sistem koji potpisuje Brembo, elektronski kontrolisano zaključavanje diferencijala, sistem za odvod izduvnih gasova koji naglašava sportsku notu, a tu su i opcioni aerodinamički dodaci karoserije kao i pneumatici Michelin Pilot Sport 4S.\nAmerički motor radne zapremine 6,2 litra ni u Evropi neće moći da računa na turbo ispomoć, ali je prilagođen nastupu na našem kontinentu tkao što je upodobljen spram ekološkog normativa Euro-6d, i opremljen je filterom za prečišćavanja izduvnih čestica. Nažalost, to mu je „ukralo par konja“, pa snaga ovde iznosi 482 ks, uz i dalje velikih 613 Nm najvišeg obrtnog momenta.\nIpak, Amerikancima model Corvette (uz paket opreme Z51) donosi 502 konjske snage i 637 Nm maksimalnog obrtnog momenna. Pa opet, uprkos tom blagom gubitku snage, Corvette i zahvaljujući osmostepenom preselektivnom i robotizovanom menjaču, hvata stotku za samo 3,5 sekundi, dok je maksimalna brzina atraktivnog Amerikanca na koti od 296 km/h.\nOno što nam je malo teže da razumemo, bolje reći da opravdamo, tiče se drakonske razlike u ceni istog vozila na matičnom i evropskom tržištu. U Nemačkoj nov primerak modela Chevrolet Corvette startuje s cenom od 86.900 evra, što je možda i nekih skoro 60% skuplje nego u Americi, dok se za roudster traži najmanje 93.400 evra. Verzije iz serije Launch Edition su još skuplje, pa koštaju od 99 hiljada evra.\nIzgleda da je bivši američki predsednik Tramp zaista bio u pravu kada je čelnicima Evropske unije prigovarao zbog nepravde po kojoj su nihovi automobili znatno žustrije ocarinjeni pri uvozu u Evropu, nego što je to slučaj u obrnutom smeru, pa o tome, između ostalog, govori i informacija da bazičan Chevrolet Corvette u Americi košta svega 62.200 američkih dolara (samo 53.826 evra) dok modifiakcija kupea opremljenog paketima 2LT i Z51 startuje s cenama od 75.840 američkih dolara.\nKoliko nas proizvođači deru s cenama, govori i to da je čak i sa ovako radikalno uvećanom cenom, američki sportista znatno jeftiniji od rivalskog modela Porsche 911, koji čak i u uvodnoj verziji košta astronomskih 108 hiljada evra. Kako bilo, pribavljanje modela Corvette bi novom vlasniku u Evropi, a tek u Srbiji i sličnim okolnim državicama, garantovalo jedinstveni nastup na ulicama pretrpanim izvikanim nemačkim velikoserijskim premijum markama.\ntags: američki automobil u Evropi Chevrolet Corvette Corvette Mk8 koliko košta Corvette u Evropi\nprevious Kako pripremiti oldtajmer za period dugog (zimskog) sna\nnext Direktor Renaulta najavljuje novi napad na kupce zastrašujućim cenama automobila\nEvropski kupci su uvek bili ovce za šišanje.


Cilj funkcije održavanja je da osigura optimalnu raspoloživost nabavljene i instalirane opreme u\nproizvodnim preduzećima uz što manje troškove. Održavanje po procesnom modelu\norganizovanja i upravljanja poslovnim modelom spada u najvažnije procese podrške glavnim\nprocesima i kao takav proces ima veoma intenzivnu interakciju sa svim glavnim procesima\nCilj aplikacije za upravljanje procesom održavanja - QMnt je da omogući efikasno i standardizovano vođenje procesa i interakciju informacija između aktivnosti u procesu.\nAplikacija za upravljanje procesom održavanja QMnt je prvenstveno namenjena funkciji ordržavanja u preduzeću koja je zadužena za proces. Međutim kako proces održavanja ima interakciju sa većinom glavnih procesa u firmi, aplikacija je namenjena i ostalim korisnicima informacija koje su povezane za proces održavanja.\nAplikacija je projektovana za rad u mrežnom okruženju (postoji i jednokorisnička verzija aplikacije), što omogućava uspostavljanje komunikacije među činiocima i procesima koji interreaguju sa procesom održavanja.\nAplikacija je namenjena i kompleksnim sistemima kod kojih je proces održavanja centralizovan, ali se grana na više odvojenih organizacijskih celina pa i zasebnih procesno različito orijentisanih organizacija. Proces održavanja se tretira kao zasebna celina bilo da se realizuje in house ili u outsource ambijentu.\nSvaka organizacija se posmatra kao posebna celina, ali se resursima održavanja upravlja na globalnom nivou.\nUputstvo za QMnt\nIskustva pri izradi i inplementaciji programa za podršku procesu održavanja opreme\nApstrakt: Opisujući realna iskustva, ovaj rad razmatra proces izrade i implementacije jednog mogućeg programskog rešenja za podršku procesu preventivnog i interventnog održavanja u prehrambenoj industriji od pripremnih intervjua, prototipskog rešenja, testiranja, pa do obuke korisnika. Svi specifični problemi koji su se rešavali u ovom procesu su bar delimično obrađeni.\nKljučne reči: održavanje, sistem kvaliteta, studija slučaja, softversko rešenje


RTCG - Radio Televizija Crne Gore - Nacionalni javni servis :: Fudbal :: Bilo bi pogubno da mislimo da je nešto riješeno\nĐUKIĆ PORUČIO 17. 07. 2017. 20:19 >> 19:54 0\nBilo bi pogubno da mislimo da je nešto riješeno\nTrener Partizana Miroslav Đukić rekao je danas njegovi fudbaleri neće da se ponašaju kao da je riješen dvomeč protiv Budućnosti jer bi to moglo da bude pogubno.\n"Presudiće stav. Moramo da imamo pozitivan stav i da igramo kao da je 0:0 i da treba da pobijedimo. Ne možemo da branimo ikakav rezultat i da mislimo da je nešto riješeno jer bi to bilo pogubno po nas. Idemo na pobjedu, da pokažemo da smo ozbiljna ekipa", rekao je Đukić na konferenciji za novinare u Podgorici.\nPartizan će sjutra gostovati Budućnosti u revanšu drugog kola kvalifikacija za Ligu šampiona.\nBeogradski klub je prvu utakmicu pobijedio sa 2:0, a ako prođe, u sljedećoj rundi će se sastati sa grčkim Olimpijakosom.\n"Budućnost će morati da se otvori, malo više nego u Beogradu. Ta ekipa je u prvoj utakmici čekala našu grešku. Ovdje će biti više prostora. Nećemo se braniti, moramo da vodimo igru, da protivnik od prvog minuta shvati da će mu biti teško", kazao je Đukić.\nUpitan za kvalitete ekipe Budućnosti i koji igrač može da Partizanu napravi najveći problem, trener crno-bijelih je istakao da je timska igra najveći kvalitet crnogorskog kluba.\n"Budućnost će probati da nas napadne, igraće ofanzivno, ali smo se spremili i ne želimo da protivniku dozvolimo bilo kakav poklon. Želimo da pokažemo da zaslužujemo da se plasiramo u naredno kolo", rekao je Kosović novinarima u Podgorici.\nMajstorija Jankovića, Partizan odbranio Kup Srbije\nZvezdi i Partizanu oduzeto po dva boda\nRemi Zvezde i Partizana


Domaće Archives - Page 2 of 26 - Unija Diskografa Srbije\nMinistarstvo privrede Republike Srbije, kao resorno za oblast intelektualne svojine, donelo je dana 07.10.2021. godine odluku o formiranju Posebne radne grupe za izradu Nacrta novog zakona o autorskom i srodnim pravima. Predsednik radne grupe biće direktor Zavoda za intelektualnu svojinu Vladimir Marić, a grupu će sačinjavati predstavnici Zavoda, Ministarstva privrede i Ministarstva pravde, zatim predstavnici Privredne komore Srbije, Inicijative „Digitalna Srbija“, Narodne biblioteke Srbije, advokati kao pravni savetnici, kao i direktori kolektivnih organizacija za ostvarivanje autorskog i srodnih prava, ispred organizacije OFPS Nikola Vilotić, ispred organizacije SOKOJ Dejan Manojlović i ispred organizacije PI Aleksandar Cvetković. Po izradi nacrta novog Zakona o autorskom i srodnim pravima isti će biti upućen na javnu raspravu gde će sve zainteresovane strane moći da daju svoja mišljenja.\nSa velikom tugom primili smo vest da je Marina Tucaković, najpoznatiji srpski tekstopisac, preminula u 68. godini života nakon višegodišnje borbe sa teškom bolešću.\nUDS upućuje iskreno saučešće porodici.\nSa velikom tugom primili smo vest da je Milan Minja Subota, srpski kompozitor, pevač i voditelj preminuo u 84. godini života.\nSa velikom tugom primili smo vest da je Zoran Simjanović, srpski kompozitor, preminuo od posledica korona virusa u 75. godini života.\nVrhovni kasacioni sud doneo pozitivnu odluku\nVrhovni kasacioni sud je doneo pozitivnu odluku po reviziji koju je izjavila organizacija OFPS protiv presude Privrednog apelacionog suda donete u postupku protiv Kanala 9 iz Novog Sada radi ujednačavanja sudske prakse.\nSa velikom tugom primili smo vest da je Predrag Živković Tozovac, srpski kompozitor, tekstopisac, harmonikaš i pevač narodne i folk muzike preminuo od posledica korona virusa u 86. godini života.


Zabilježen pad industrijske proizvodnje u BiH – Fokus.ba\nUkupna desezonirana industrijska proizvodnja u BiH u aprilu bilježi pad od 3,2 posto u odnosu na mart, te rast od 3,8 posto u poređenju sa istim mjesecom prošle godine, podaci su Agencije za statistiku BiH.\nProizvodnja intermedijarnih proizvoda u aprilu, u odnosu na prethodni mjesec, veća je za četiri posto, kapitalnih proizvoda za 1,5 posto, dok je proizvodnja netrajnih proizvoda za široku potrošnju manja za 4,2 posto, trajnih proizvoda za široku potrošnju za 7,2 posto, te proizvodnja energije manja za 16,9 posto.\nU aprilu ove, u odnosu na isti mjesec 2015. godine, proizvodnja trajnih proizvoda za široku potrošnju veća je za 41 posto, intermedijarnih proizvoda za 8,1 posto, netrajnih proizvoda za široku potrošnju za 5,3 posto, te kapitalnih proizvoda za 3,9 posto, dok je proizvodnja energije manja za 5,5 posto.\nZa područja klasifikacijske djelatnosti BiH 2010. desezonirana industrijska proizvodnja u aprilu, u poređenju sa martom, bilježi pad u području prerađivačke industrije od 0,6 posto, u području vađenja ruda i kamena od 6,7 posto, te u proizvodnji i snabdijevanju električnom energijom i gasom bilježi pad od 13,7 posto.\nU aprilu ove, u poređenju sa istim mjesecom 2015. godine, industrijska proizvodnja, kalendarski prilagođena, bilježi rast u području prerađivačke industrije od 8,7 posto, u području vađenja ruda i kamena od 2,5 posto, dok je u području proizvodnje i snabdijevanja električnom energijom i gasom zabilježila pad od 11,5 posto.


You are at:Home»Vesti»Dentsu najavio početak rada kompanije Merkle na srpskom IT tržištu – nova kompanija za upravljanje korisničkim iskustvom\nKompanija će u poslovanju kombinovati podatake i analitičke sposobnosti sa CRM, trgovinskim, medijskim i uslugama digitalnih iskustava, a poslovanje će se obavljati pod imenom Merkle.\nPlasiranje ovog tipa poslovanja značajan je korak u EMEA regionalnoj strategiji širenja kompanije Merkle. Ono proširuje sposobnost i otvara dodatni spektar delovanja postojećih CXM usluga koje će klijentu pružiti neophodnu podršku zarad uspostavljanja potpunog korisniškog doživljaja – pri svakoj interakciji sa korisnicima njihovog brenda.\nSedišta kompanije će se nalaziti u Nemačkoj, Austriji, Švajcarskoj (DACH), Češkoj, Srbiji i Portugalu. Istovremeno imaće pristup Merklovoj regionalnoj EMEA mreži koju čini više od 3.400 zaposlenih u 14 zemalja.\nSvojim rešenjima kroz konsultacije, primenu i usluge rukovođenja ovakav vid poslovanja još više će ojačati Merkleovo strateško partnerstvo u regionu sa globalnim tehnološkim kompanijama kao što su Salesforce, Adobe, Microsoft, Sitecore i SAP.\nPatrik Gamrid, izvršni direktor kompanija Merkle DACH i dentsu Švajcarska naglašava: „Ovo je uzbudljiv momenat za udruživanje sposobnosti transformacija podataka kompanije Merkle sa našim uslugama u oblasti digitalnih transformacija, a sve kako bi se zaokružilo kompletno korisničko iskustvo na DACH tržištima. Radujem se što sam u prilici da našim klijentima ponudim ovo unapređeno iskustvo.”\nMargaret Vagner, EMEA predsednica zadužena za CXM servisnu liniju kompanija Merkle i dentsu, dodaje: „Poslovanje kompanije Merkle u regionu DACH se širi, a sa njim i naša postojeća poslovanja u Nemačkoj, Švajcarskoj i Srbiji plasirajući nas tako na nova tržišta poput Austrije, Češke i Portugala. Samim tim se kompanija Merkle pozicionira kao vodeći partner za upravljanje iskustvima korisnika u DACH regionu.”\nMargaret Vagner Merkle Patrik Gamrid


Beograd domaćin Evropskih univerzitetskih igara 2020. - Novosti - Turistički svet\nBeograd domaćin Evropskih univerzitetskih igara 2020.\nNa generalnoj skupštini Evropskog univerzitetskog sportskog saveza u Vroclavu odlučeno je da će Beograd biti domaćin Evropskih univerzitetskih igara 2020.\n– Beograd nastavlja da bude grad sporta i mladih. Mi smo već u Evropi prepoznati kao dobri domaćini velikih sportskih takmičenja, a siguran sam da ćemo to potvrditi i ovom prilikom. Ovo je i sjajna prilika za razvoj turizma, s obzirom na to da će naši gosti biti 6.000 studenata iz cele Evrope. Takođe, ovo je i način da se naši studenti povežu sa kolegama iz Evrope – istakao je gradonačelnik Beograda Siniša Mali.\nGradonačelnik je ovom prilikom zahvalio predstavnicima Turističke organizacije Beograda, koji su na pravi način prezentovali potencijale grada, i u tom smislu doprineli da Beograd dobije organizaciju Evropskih univerzitetskih igara.\n- Pokazali smo sve potencijale i lepote Beograda, i što je najvažnije, pokazali smo da imamo dovoljno sportskih i smeštajnih kapaciteta za tako veliki događaj. S obzirom na to da se ovi kapaciteti povećavaju iz godine u godinu, verujem da ćemo 2020. biti još spremniji – rekao je gradonačelnik.\nPrezentacija Beograda održana je pred članovima delegacija iz 39 zemalja, a u konkurenciji sa srpskom prestonicom je bio finski grad Tampere. Članovi Izvršnog komiteta bili su veoma zadovoljni mogućnostima koje Beograd i Beogradski univerzitet mogu da pruže mladima iz cele Evrope.\nEvropske univerzitetske igre će biti održane na leto 2020. godine.